CELEX: 61963CJ0067
Language: da
Date: 1964-03-19
Title: Domstolens Dom af 19. marts 1964. # Société rhénane d'exploitation et de manutention "Sorema" mod Den Høje Myndighed for Det Europæiske Kul- og Stålfællesskab. # Sag no 67-63.

DOMSTOLENS DOM
      AF 19. MARTS 1964
      
         Société Rhénane d'Exploitation et de Manutention »SOREMA«
      
      
         mod Den Høje Myndighed for Det europæiske Kul- og Stålfællesskab
      
      Sag 67/63
      Processprog: Fransk
      
      Angående:
      Annullation af Den Høje Myndigheds beslutning nr. 8/63 af 30. april 1963 om Société Rhénane d'Exploitation et de Manutention, Strasbourg's tilhørsforhold til l'Oberrheinische Kohlenunion, Bettag, Puton & Cie, Mannheim (findes ikke på dansk).
      Domskonklusion:
      Beslutning nr. 8/63 af 30. april 1963 fra Den Høje Myndighed for Det europæiske Kul- og Stilfællesskab om Société Rhénane d'Exploitation et de Manutention, Strasbourg's tilhørsforhold til Oberrheinische Kohlenunion, Bettag, Puton & Cie, Mannheim, annulleres.
      Generaladvokatens forslag til afgørelse:
      at den af SOREMA anlagte sag antages til realitetsbehandling, men at den forkastes, da den findes at savne fornødent grundlag.
      Sammendrag
      
               1.
            
            
               Virksomheder — organisation af distributionsvirksomheder — organisation i EKSF-traktatens forstand
               (EKSF-traktaten, artiklerne 48, 65 og 80)
            
         
               2.
            
            
               Karteller — regulering — anvendelse på organisationer af virksomheder
               (EKSF-traktaten, artiklerne 48, 65 og 80)
            
         
               3.
            
            
               Karteller — tilladelse — ikke-fornyelse — særlig begrundelse
               (EKSF-traktaten, artikel 65)
            
         
               4.
            
            
               Karteller — tilladelse — tilbagekaldelse — særlig begrundelse
               (EKSF-traktaten, artikel 65)
            
         
               1.
            
            
               En organisation, som repræsenterer og samler virksomheder, der normalt udøver distributionsvirksomhed som defineret i traktatens artikel 80, er en organisation af virksomheder i EKSF-traktatens forstand.
            
         
               2.
            
            
               Traktatens artikel 65 finder ligeledes anvendelse på organisationer af virksomheder i det omfang, deres egen aktivitet eller den, der udøves af de virksomheder, som er tilsluttet, tilsigter at fremkalde de virkninger, som artikel 65 omhandler.
            
         
               3.
            
            
               Når Den Høje Myndighed finder ikke at kunne forny tilladelsen til en aftale, skal den anføre grundene hertil og navnlig angive, i hvilken henseende forudsætningerne i artikel 65, stk. 2, afsnit 1, a) til c) ikke længere er til stede.
            
         
               4.
            
            
               Når Den Høje Myndighed har til hensigt at tilbagekalde tilladelsen til en aftale, skal den anføre den ændring af forholdene, som medførte, at aftalen ikke længere opfylder forudsætningerne for, at den kan tillades, eller de faktiske følger af aftalen, som strider imod betingelserne for meddelelsen af godkendelsen.